alexandrainst/scandi-wiki huggingface dataset:
Fiolett båndmåler

Fiolett båndmåler (Xanthorhoe decoloraria) er en sommerfugl i gruppen av de egentlige målere  (Geometridae). Den lever på heier og andre åpne områder og er funnet over hele Norge.

Utseende 
En liten til middelsstor (vingespenn 19 – 26 mm), slank, lysgrå måler. Forvingen er rødlig eller fiolettaktig brun ved roten og har også et bredt, smalt svartkantet tverrbånd av samme farge midt i vingen. Dette båndet er bredest ved vingens fremkant og midten av ytterkanten er rundt utbuktet (ikke tannet). Vingens ytterkant er gråaktig. Bakvingen er silkeaktig hvit. Larven er naken bortsett frå noen korte børster, lysbrun på ryggen med en bred, mørkebrun sidestripe og hvitgul buk.

Levevis 
Fiolett båndmåler finnes på lyngheier og andre åpne områder. Larvene lever på marikåpe (Alchemilla spp.), trolig også på andre lave urter. De voksne målerne flyr om natten i juni – august og kommer gjerne til lys.

Utbredelse 
Arten er holarktisk, det vil si at den forekommer både i den palearktiske sone og Nord-Amerika. Den finnes over det meste av disse områdene, men synes å mangle i deler av Sørvest-Europa og de sentrale delene av USA. I Norge er den funnet over hele landet, og er ofte ganske vanlig.

Litteratur 
 Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
 Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

Eksterne lenker 
 
 Nettsiden Svenska Fjärilar, med bildegalleri
 UK moths, Xanthorhoe decoloraria
  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
 Bilde av larven, fra Kimmo's Lep site

Målere
Sommerfugler formelt beskrevet i 1806
Dyr formelt beskrevet av Eugen Johann Christoph Esper
Biøvelsene

Biøvelsene (Nebenübungen) ble utformet av Rudolf Steiner i Anweisungen für eine esoterische Schulung, hvor han ga klare anvisninger på hva som kreves av dem som ønsker å utvide sine skjulte evner for meditasjon og åndsvitenskaplig arbeide. 

De seks biøvelsene  
 Å bli herre i egen tankeverden gjennom å gjøre én tanke til det sjelige midtpunkt (tankekonsentasjon)
 Å beherske egen vilje gjennom en initiativ-handling som en plikt hver dag (viljeskontroll)
 Å bygge opp en indre ro for sin sjel i en vedvarende oppmerksomhet hver dag (følelsemessig balanse)
 Å søke det som er godt, riktig og vakkert i alle erfaringer, vesener og ting (positivitet)
 Utvikle en holdning for å møte enhver ny erfaring åpent og fordomsfritt (åpenhet)
 Gjennomføre alle fem øvelsene i en systematisk og regelmessig veksling (indre harmoni)

Moralsk indre skolering
Øvelsene kalles biøvelser fordi de skal gjøres parallelt og komplettere meditasjon. For Steiner mener at alle meditasjonsøvelser i lengden blir verdiløse og skadelige hvis det ikke samtidig pågår en systematisk moralsk indre skolering. Biøvelsene blir beskrevet i detalj i en artikkel fra oktober 1906 hvor han gir råd og hjelp til mennesker som vil gjennomføre en særlig intensiv indre skolering. Øvelsene er også omtalt i Steiners bøker "Hvordan når man til erkjennelse av de høyere verdener?" og i "Videnskaben om det skjulte".

Gjennomføring
Øvelsene skal gjennomføres over en seks måneder periode, og de skal gjøres i den rekkefølge de er satt opp. Hver øvelse bør gjøres daglig i en måned ad gangen, og når man er ferdig med den første, skal man holde fast ved denne mens man øver den andre. Likeledes holder man fast ved de to første, mens man øver den tredje osv. Slik at alle øvelsene er med, når man øver den sjette og siste. 

Bakgrunnen for dette er at det finnes en egen rytme i rekkefølgen. Den første handler om tankekontroll, dernest skal man trene viljen, mens de to neste øvelsene omhandler balanse innenfor følelseslivet. Dette er vanskelig å få til uten å først ha oppøvd en viss tankekontroll og selvbeherskelse. Videre gir de fire første øvelsene en nødvendig ballast for å trene opp de to siste, som har med åpenhet mot verden og indre harmoni å gjøre.

Litteratur

 ”Almene fordringer enhver må stille seg som vil gjennomgå en okkult utvikling” Fra "Anweisungen für eine esoterische Schulung", GA 42/245, s. 15 ff. Til norsk ved Leif Holbæk-Hanssen. 
 Den antroposofiska kunskapsvägen, Frans Carlgren

Eksterne lenker

 ”Meditasjon som erkjennelse”, tre tekster av Rudolf Steiner, hvor den tredje utførlig omhandler biøvelsene.
 Det moraliska övandet, av Frans Carlgren
 Nebenübungen fra "Anweisungen für eine esoterische Schulung", GA 42/245, s. 15 ff.  

Livet
Meditasjon
Antroposofi
GA-FA

GA-FA er gartnernæringens fagsenter og forsøksring. Den ble grunnlagt i Vestfold 1969.

GA-FA bistår med forsøk, utvikling, sortsprøvinger samt veiledning.

Den blir finansiert via oppdrag, medlemskontingent samt jordbruksavtalen.

Per 2022 er senteret lokalisert i Gjennestadtunet i Stokke i Sandefjord

Referanser

Eksterne lenker
 

Næringsliv i Vestfold og Telemark
Etableringer i 1969
Byggverk i Sandefjord
CSKA Sofia

PFC CSKA Sofia (bulgarsk:ПФК ЦСКА София – PFK TsSKA Sofija) er en av de mest populære og suksessrike fotballklubbene i Bulgaria. CSKA står for Tsentralen sporten klub na armijata (bulgarsk: Централен спортен клуб на армията – Hærens sentrale sportsklubb) CSKA Sofia har vunnet hele 31 ligatitler og 23 cupgull, og sammen med Rangers FC og Celtic FC fra Skottland har klubben vunnet flest nasjonale titler i Europa.

Klubben er lokalisert i Sofia, hovedstaden i Bulgaria, og spiller sine hjemmekamper på hjemmestadiumet Bulgarska Armija. Klubben ble etablert 5. mai 1948.

Klubben ble før 2015/2016-sesongen degradert til 3. nivå i bulgarsk fotball på grunn av økonomisk rot.

Meritter 
 A PFG (31): 1948, 1951, 1952, 1954, 1955, 1956, 1957, 1958, 1958–59, 1959–60, 1960–61, 1961–62, 1965–66, 1968–69, 1970–71, 1971–72, 1972–73, 1974–75, 1975–76, 1979–80, 1980–81, 1981–82, 1982–83, 1986–87, 1988–89, 1989–90, 1991–92, 1996–97, 2002–03, 2004–05, 2007–08

Eksterne lenker 
 

Fotballag i Bulgaria
Fotballag etablert i 1948
Sport i Sofia
ASUS Eee PC

Asus Eee PC er en nett-PC som finnes i flere versjoner, som 701, 701SD, 900, 900A, 901, 1000, 1000HD.

Asus Eee er beregnet på enkelt kontorarbeid. Standard konfigurasjon er 1 GB RAM, skjerm mellom 7-10", Intel skjermkort og en billig Intel Celeron 900 ULV/Atom 1.6 Ghz prosessor. I 901 eller nyere har man N trådløs nettverk forbindelse, Atom prosessor.

Man kan velge mellom SSD disk og vanlig harddisk.

Kompatible operativsystemer 
Fordi Eee PC bruker en standard x86 prosessor, vil det meste av operativsystemer kunne fungere.  Følgene operativsystemer er kjent for å virke:
 Linux OS: Xandros, Ubuntu, Ubuntu Eee, Fedora, openSuSE, Debian, Mandriva, 
PCLinuxOS, Arch Linux, Puppy, Backtrack
 BSD OS: NetBSD 4.0 og senere versjoner, FreeBSD, OpenBSD 4.4
 Solaris OS: OpenSolaris compatible.
 Microsoft Windows OS: Windows XP SP2, Windows Vista og Windows 7 kompatibel.
 Andre kompatible Operativsystemer: Syllable, Mac OS X

Spesifikasjon
Alle modeller har skjerm med LED baklys.

Den nye Asus N10 som ennå ikke er utgitt, vil ha bedre skjermkort Geforce 9300M og 10.2" skjerm.

Alternativ til EEE er Acer Aspire One eller MSI U100 Wind

Det finnes også Eee Box B202 som er et stasjonær alternativ for NettPC uten skjerm.

Referanser

Eksterne lenker
 
 minibærbar med spillytelse

Datamaskiner
Mummimamma

Mummimamma er en av figurene i Tove Janssons ni bøker om Mummitrollet, utgitt fra 1945 til 1970. Hun er moren til Mummitrollet, og hun er gift med Mummipappa.

Hun bærer alltid  en svart veske og er alltid grei og snill, nærmest som «inkarnasjonen av alle ønskedrømmer om den fullkomne mor og husmor». Mummimamma representerer tryggheten, og beskrives som snill og hjertegod, med omsorg for alle slags skapninger. Hun gir sønnen stor frihet, men er også vàr for hans bekymringer. Mummimamma bor i det blå mummihuset, hun holder familien samlet og gir aldri opp Hun er behersket og kontrollert, og utøver sin oppdragelse og omsorg på en diskret, umerkelig måte.

Mummimamma er bygget på inntrykk fra forfatterens egen mor, Signe Hammersten-Jansson.

Referanser 

Litterære figurer
Animerte figurer
Mummitrollet
Mødre
Greta Sårheim Veien

Greta Sårheim Veien (født 27. januar 1955 på Breim i Gloppen kommune) er en norsk førskolelærer og tidligere friidrettsutøver som kombinerte noe uvanlig spydkast og diskoskast på høyt nasjonalt nivå. Hun ble norsk mester i spyd i 1973 og 1978, og har ytterligere seks NM-medaljer. Sårheim Veien representerte idrettslaget Breim IL.

Idrettskarriere 
Sårheim Veien var en av de ledende kvinnelige spydkasterne i Norge på 1970-tallet og hennes personbeste på 53,26 meter, står som det 8. beste resultat i Norge med den gamle spydtypen. Hennes personbeste i diskos på 49,96 meter fra et stevne i Førde, 27. mai 1978 gir henne niendeplass på listene over Norges beste gjennom alle tider.
 
Hun har sju NM-medaljer i spyd, hvorav to gull fra 1973 og 1978.
Under NM i 1977 vant hun to bronsemedaljer, en i spyd og en i diskos.

NM-medaljer

Se også 
Liste over kjente personer fra Gloppen kommune

Referanser

Eksterne lenker 
 NRKs fylkesleksikon om Greta Sårheim Veien

Norske spydkastere
Norske diskoskastere
Personer fra Gloppen kommune
Norgesmestere i friidrett
Norske pedagoger
Fødsler i 1955
Knut Andreas Olsen

Knut Andreas Olsen (født 19. januar 1944,  død 13. august 2008) bedre kjent som Knutta, var en profesjonell trubadur fra Arendal, Aust-Agder.

Bakgrunn 
Knutta vokste opp på Eydehavn, og begynte allerede med sang og musikk i søndagsskolen. Han kjøpte gitar for konfirmasjonspengene, og spilte 50-talls rock i ungdomstiden. Hans musikalske karriere var mer eller mindre basert rundt Folkets Hus Eydehavn. Han spilte i rockebandet Hot Five, bl.a  som var revyorkester for den tradisjonelle Granerevyen i Arendal i 1962 og 1963. Han debuterte i samme revy som tekstforfatter, komponist og artist i 1967, og var med i 16 revyer. 

Han arbeidet innen industrien før han han startet som profesjonell trubadur i 1982 på heltid, med utgivelse av LP-en Det har raba ifra tåga.... Han ga ut flere musikkalbum, og tok jobber som trubadur for kommuner, lag, foreninger og næringsliv i Vest- og Aust-Agder.

Priser 
Knutta mottok Aust-Agder fylkes kulturpris i 1990 og Folkets Hus hederspris post mortem i 2008.

Han ble begravet i Stokken kirke 20. august 2008. Representanter fra lokalt arbeidsliv, idrettslag, Eydehavnmuseet, Filadelfia, Arbeiderpartiet med flere, møtte i begravelsen. Minnetale ble hold av bl.a fylkesordfører i Aust-Agder, Laila Øygarden, ordfører i Arendal, Torill Rolstad Larsen og arbeiderpartileder i Aust-Agder, May Britt Lunde.

Utgivelser 
 1982 LP/MC – Det har raba ifra tåga....
 1983 MC – Slipp deg løs....
 1985 Visebok – Det har raba ifra tåga og andre nye Sørlandsviser ISBN 82-7360-006-8
 1988 LP/MC/CD – Fra spøk te’ alvor
 1990 MC – Viser fra Arendal
 2002 CD – Lett blanding fra Arendal
 2004 CD – Det har raba igjen...nye og kjente spor...

Eksterne lenker 
 Hjemmeside
 Agderposten – Folket æret alle «Knutta»
 NRK – Knutta utfordrer Sørlandstoppen

Trubadurer
Norske visesangere
Aust-Agder fylkes kulturpris
Personer fra Arendal kommune
Fødsler i 1944
Dødsfall i 2008
Stadler Rail

Stadler Rail AG er en sveitsisk togprodusent, basert i Bussnang. Den ble grunnlagt som Ingenieurbüro Stadler i 1942 av Ernst Stadler i Zürich. Stadler har også produsert trikker (bybanevogner) og fikk i 2014 sin første bestilling av tunnelbanemateriell.

Storaksjonær Peter Spuhler kjøpte seg inn i selskapet i 1989. Siden da har selskapet vokst fra et par titalls ansatte i Sveits til 6000 ansatte pr. 2013 - hvorav halvparten i Sveits, resten i land som Tyskland, Ungarn,  Polen og Hviterussland. Omsetningen lå på ca. 17 milliarder kr i 2013.

Stadler er kanskje mest kjent for sine FLIRT-tog. Pr. 2014 har de levert over 900 av dem. NSB bestilte 50 slike motorvognsett i 2008 og har økt bestillingene siden; de første kom på skinner i 2012.

Togtyper
Stadler har blant annet levert følgende togtyper:
Stadler Allegra
Stadler FLIRT
Stadler GTW
Stadler KISS
Stadler SPATZ
Stadler Variobahn
Bernina Express panoramavogner
Glacier Express panoramavogner

Under produksjon:
Stadler EC250

Referanser

Eksterne lenker 
 

Produsenter av jernbanemateriell
Sveitsiske industriselskaper
Jernbane i Sveits
Etableringer i 1942
Pergine Valdarno

Pergine Valdarno er en kommune i Provinsen Arezzo i den italienske regionen Toscana.

Nabokommunene er Bucine, Civitella in Val di Chiana, Laterina, Montevarchi og Terranuova Bracciolini.

Frazioni

Kommunen omfatter følgende frazioni:

Montalto, Pieve a Presciano, Poggio Bagnoli, Ponticino

Severdigheter
Santuario di Santa Maria della Neve
Chiesa di San Michele
Chiesa di San Pietro a Presciano

Vennskapsbyer 

 Boujdur, Vest-Sahara
 Mimet, Frankrike, fra 1989
 Pergine Valsugana, Italia

Referanser

Eksterne lenker 
 

Kommuner i provinsen Arezzo
Tidligere kommuner i Italia
Kommuner opphørt i 2018
Pian di Scò

Pian di Scò er en kommune i provinsen Arezzo i den italienske regionen Toscana.

Nabokommunene er Castelfranco di Sopra, Figline Valdarno (FI) og Reggello (FI).

Frazioni

Kommunen omfatter følgende frazioni:

Faella, Menzano, San Miniato, Simonti, Vaggio

Vennskapsbyer 
Pian di Scò è gemellato con:
 Gdeira, Vest-Sahara
 L'Horme, Frankrike, fra 1993

Referanser

Eksterne lenker 
 

Kommuner i provinsen Arezzo
Tidligere kommuner i Italia
Kommuner opphørt i 2014
Levende Skog

Levende Skog-standarden er en nasjonal standard for hvordan skogbruksdrift skal ta hensyn til miljø og friluftsliv. 

Standarden ble til gjennom samarbeid mellom skogbruket, skogindustrien, fagbevegelsen, friluftslivsorganisasjoner og miljøorganisasjoner, og ble etablert i 1998. Levende Skog ble revidert i 2006.

Innhold
Noen av kravpunktene er formulert som generelle mål, mens andre gir konkrete retningslinjer for hvordan hogst skal drives. Eksempler på dette er hvor mange livløpstrær som skal stå igjen per dekar etter en hogst, krav til kantsoner mot blant annet myrer og bekker og krav om å ta vare på biologisk viktige områder og kulturminner. 

Det er totalt 25 kravpunkter i Levende Skog etter den siste revisjonen. 

Etterfølgelsen av disse kravpunktene ligger til grunn for tømmerkjøpernes miljøsertifisering.

Parter
Følgende organisasjoner har deltatt i arbeidet med Levende Skog og er også medlemmer av Rådet for Levende Skog:

Fellesforbundet
FRIFO
Friluftsrådenes Landsforbund
Norges Skogeierforbund
Norskog
SABIMA
Statskog
Treforedlingsindustriens Bransjeforening
Treindustrien
WWF

Eksterne lenker
 NRK Brennpunkt:Hogger verneverdig skog

Norsk skogbruk
Piasecki X-49

Piasecki X-49 «Speedhawk» er et eksperimentelt helikopter bygd av Piasecki Aircraft Corporation for USAs marine, og senere for USAs hær.

Historie 

USAs marine tegnet 28. september 2000 en fireårskontrakt med Piasecki Aircraft Corporation om å designe, bygge og testfly et eksperimentelt helikopter med vektorstyrt dysepropell (VTDP – Vectored Thrust Ducted Propeller) i stedet for konvensjonell halerotor. Kontrakten var verdt 26,1 millioner USD, og var et resultat av vellykkede bakketester med en vektorstyrt dysepropell-enhet kalt AH-1Z. 23. mai 2003 ble prosjektet tildelt betegnelsen X-49. I 2004 ble ansvaret for prosjektstyringen overtatt av USAs hær ved forskningsavdelingen Aviation Applied Technology Directorate, og de årlige bevilgningene ble samtidig redusert.

Testprogrammet består av to faser. Fase 1 består av innledende tester for å avgjøre helikopterets generelle karakteristikker. Fase 2 skal etter planen innledes med at helikopteret bygges om med en ekstra motor, mer strømlinjeformet skrog, og innfellbare landingshjul.

X-49A gjennomførte en 15-minutters jomfrutur 29. juni 2007. I februar 2008 kunngjorde Piasecki at de innledende testene i fase 1 var fullført. Alle testflyvningene frem til august 2008 har foregått ved New Castle County Airport ved Wilmington i Delaware.

Formål 
X-49 skal først utforske manøvreringsdyktigheten, stabiliteten, rekkevidden og toppfarten til et helikopter med verktorstyrt dysepropell i stedet for konvensjonell halerotor. Hvis dette konseptet viser seg overlegent eksisterende løsninger, kan det bli aktuelt å oppgradere de eksisterende Black Hawk og Seahawk-helikoptrene.

Design 
X-49 er et ombygd Sikorsky SH-60F Seahawk helikopter. Halerotoren er erstattet av en dysepropell med kontrollflater bak propellen for å styre luftstrømmen i ønsket retning. Dysepropellen gir samtidig fremdrift, noe som gjør at helikopteret slipper å tilte nesen ned for at rotorene skal gi fremdrift. I tillegg er det montert små vinger på skroget som gir ekstra aerodynamisk løft. Disse vingene kommer fra et Aerostar FJ-100 VLJ, og er utstyrt med kontrollflater som kombinerer flaps- og balanseror-funksjon, kalt flaperon. Dysepropell-enheten er for en stor del konstruert av komposittmaterialer, og veier ikke stort mer enn halerotor-systemet den erstatter.

Spesifikasjoner 

Dimensjoner

 Mannskap: 2
 Lengde: ukjent
 Høyde: ukjent
 Vekt: ukjent kg
 Vingespenn: ukjent m
 Rotordiameter: ukjent m

Ytelse

 Motor: 2 stk General Electric T700-701C turbinmotorer, 2 100 hk totalt
 Toppfart: 370 km/t
 Maks oppnådd operasjonshøyde: 3 050 m (10 000 fot)
 Rekkevidde: ukjent

Referanser

Kilder 
 Aviation International News Online - Piasecki compound X-49 makes first flight. Publisert 25. juli 2007 Besøkt 8. mars 2015
 Rotor & Wing – R&D: Beneficial Bird. Publisert 1. desember 2007  Besøkt 8. mars 2015

Eksterne lenker 
 
 YouTube: X-49A Flight Test (lastet opp 28. august 2013 av piaseckiAC) Besøkt 8. mars 2015

Eksperimentelle fly
Helikoptre
Luftfartøy produsert i USA
Bettine Jahn

Bettine Jahn (født Gärtz 3. august 1958 i Magdeburg) er en tidligere tysk friidrettsutøver, som på 1980-tallet representerte Øst-Tyskland. Hun konkurrerte på 100 meter hekk. Hennes personlige rekord 12,42 er fortsatt gjeldende tysk rekord.
Jahn deltok i OL 1980 i Moskva der hun ble nummer sju. Under EM 1982 ble hun nummer fire. På grunn av østblokkens boikott deltok hun ikke under OL 1984. Jahns fremste meritt er gullet i VM 1983 i Helsingfors.

Eksterne lenker 
 

Tyske hekkeløpere
Verdensmestere i friidrett
Europamestere i friidrett
Deltakere for Øst-Tyskland under Sommer-OL 1980
Friidrettsutøvere under Sommer-OL 1980
Personer fra Magdeburg
Deltakere for Øst-Tyskland under VM i friidrett 1983
Fødsler i 1958
Stia

Stia er en kommune i Provinsen Arezzo i den italienske regionen Toscana.

Nabokommunene er  Londa (FI), Pratovecchio, San Godenzo (FI) og Santa Sofia (FC).

Frazioni

Kommunen omfatter følgende frazioni:

Molin di Bucchio, Palazzo, Papiano, Papiano Alto, Porciano, Santa Maria alle Grazie, Vallucciole

Severdigheter
Castello di Urbech
Oratorio di Santo Stefano a Tuleto
Chiesa di Santa Cristina
Chiesa di San Lorenzo
Santuario di Santa Maria delle Grazie
Pieve di Santa Maria Assunta

Personer fra Stia
Bernardo Tanucci (1698–1793), statsminister i Kongeriket Napoli

Referanser

Eksterne lenker 
 

Kommuner i provinsen Arezzo
Tidligere kommuner i Italia
Kommuner opphørt i 2014
Henrikkafossen

Henrikkafossen (også skrevet Henrikafossen og lokalt også omtalt som Brudesløret) er en foss i Spansdalen i Lavangen kommune i Troms. Den ligger i Saraelva, ei lita sideelv til Spanselva, og er rundt 250 meter høy. Beliggenheten i dalens nordvendte fjellside gir god iskvalitet, og med den store fallhøyden er fossen et populært mål for isklatrere.

Eksterne lenker 
 Bilde av fossen

Fosser i Troms og Finnmark
Lavangens geografi
PhpGedView

PhpGedView er et web-basert slektsforskningsprogram, utviklet i PHP. Programmet er oversatt til en rekke språk, deriblant norsk. Programmet er utviklet fra første versjon som ble brukt til å se slektsdata, og er nå et fullgodt slektsprogram. GEDCOM er støttet for import og eksport av slektsdata fra phpGedView.

Eksterne lenker
 
 

Slektsforskningsprogrammer
Nettbasert programvare
Lapplandskrigen

Lapplandskrigen (svensk: Lapplandskriget; finsk: Lapin sota) er navnet på Finlands tredje krig under andre verdenskrig. Krigen ble utkjempet mot tyske styrker i Lappland nord i Finland mellom september 1944 og april 1945.

Se også 
 Vinterkrigen – den første finske vinterkrigen
 Den finske fortsettelseskrigen – den andre finske vinterkrigen
 Murmanskfronten
 Finlands historie
 Andre verdenskrig
 Frigjøringen av Øst-Finnmark
 Tvangsevakueringen og nedbrenningen av Finnmark og Nord-Troms
 Sturmbock-Stellung

Referanser

Eksterne lenker 
 Finska krigsbilder - kart, bilder, sanger og radiotaler.

Finland under andre verdenskrig
Konflikter i 1944
Konflikter i 1945
1944 i Finland
1945 i Finland
Harald Moræus Hanssen

Harald Moræus Hanssen (født 14. september 1963) er en norsk investor og rådgiver. Han er en sentral medarbeider i meglerhuset Astrup Fearnley (Fearnley Advisors).  I tillegg eier han investeringsselskapet As Uthalden. Dette selskapet hadde ved utløpet av 2007 bokførte verdier for om lag 1 milliard kroner.

Hanssen er sønn av tidligere kinodirektør i Oslo Ingeborg Moræus Hanssen og tidligere redaktør og Høyre-politiker Kjell Hanssen.

Referanser 

Norske børsmeglere
Norske investorer
Fødsler i 1963
IBok

iBok.no er Norges største markedsplass for kjøp og salg av brukte pensumbøker. Selskapet ble etablert av studenter tilknyttet NTNU i 2005, og har i dag omkring 15 frivillige studenter som drifter og markedsfører tjenesten (2021). I januar 2022 hadde iBok rundt  registrerte brukere fordelt på de største studiebyene i Norge, noe som gjør det til Norges største markedsplass for kjøp og salg av brukte pensumbøker.

Historie 
iBok ble opprettet av en gruppe NTNU-studenter i 2005, og har siden hatt stabil vekst. I 2013 overtok Studentmediene i Trondheim eierskapet til tjenesten, og iBok driftes nå utelukkende av frivillige studenter. Studentmediene er en del av Studentersamfundet i Trondhjem.

Referanser 

Nettsteder
Maui

Maui er den nest største av Hawaiiøyene med et areal på 1 901 km². Maui er en del av den amerikanske delstaten Hawaii og er den største av de fire øyene som danner Maui County, større enn Lana'i, Moloka'i og Kaho'olawe. I 2000 hadde Maui 177 644 innbyggere, som gjør øya til den tredje mest folkerike øya i Hawaii, etter O'ahu og Hawai'i (Big Island). De største byene på øya er Kahului, Wailuku, Lahaina og Kihei. Øya er USAs 17. største øy og den største i Maui County, som også omfatter de tre mindre øyene Lanai, Kahoolawe og Molokai.

Navn 
Øyas navn stammer fra navnet på halvguden Māui, som ifølge en legende hevet Hawaiiøyene opp av havet. I dag kalles øya dessuten «The Valley Isle» («Daløya»), på grunn av den lange og meget fruktbare dalsenkningen mellom øyas to vulkaner: Haleakala og Pu'u Kukui.

Historie 
Polynesiere fra Tahiti og Marquesasøyene var de første menneskene til å befolke Maui. Mauis moderne hawaiiske historie begynte på midten av 1700-tallet. Kong Kamehameha I av Hawaii (Big Island) invaderte Maui i 1790. Kaptein James Cook var den første europeer til å se Maui i 1778, men satt aldri fot på øya da han ikke fant et godt nok sted å legge til. Maui ble sammen med resten av staten Hawaii amerikansk territorium i 1900, og innlemmet i unionen da Hawaii ble USAs 50. delstat i 1959.

Referanser

Eksterne lenker 
 

 
Øyer på Hawaii
Øyer i Oseania
Øyer i Stillehavet
Nadezjda Olizarenko

Nadezjda Olizarenko (født 28. november 1953 i Brjansk, død 18. februar 2017 i Odessa) var en russisk friidrettsutøver som konkurrerte på 1980-tallet for Sovjetunionen. Olizarenko deltok hovedsakelig på 800 meter og 1500 meter. Hennes karrieres høydepunkt var OL 1980 i Moskva der hun vant gullet på 800 meter med tiden 1.53,43. Dette var ny verdensrekord, og er fremdeles den nest beste tiden på verdensstatistikken bak Jarmila Kratochvílovás verdensrekord.

Referanser

Eksterne lenker 
 

Russiske mellomdistanseløpere
Olympiske mestere for Sovjetunionen
Olympiske bronsemedaljevinnere for Sovjetunionen
Personer fra Brjansk
Medaljevinnere under Sommer-OL 1980
Verdensrekordsettere i friidrett
Deltakere for Sovjetunionen under EM i friidrett 1978